मुख्यमंत्री के लिए BJP की पहली पसंद, धनपुर सीट से 3500 वोट से जीती चुनाव
Tripura First Women Chief Minister; Pratima Bhowmik CM Candidate;  त्रिपुरा में भाजपा ने 32 सीटें जीतकर एक बार फिर पूर्ण बहुमत से सरकार बना ली है। इस बीच राज्य का अगला मुख्यमंत्री कौन होगा, इसपर मंथन शुरू हो गया है।
त्रिपुरा में भाजपा ने 32 सीटें जीतकर एक बार फिर पूर्ण बहुमत से सरकार बना ली है। इस बीच राज्य का अगला मुख्यमंत्री कौन होगा, इसपर मंथन शुरू हो गया है। चुनाव से पहले ये माना जा रहा था कि माणिक साहा को भाजपा फिर से मुख्यमंत्री का चेहरा बना सकती है, लेकिन अब इस रेस में केंद्रीय मंत्री प्रतिमा भौमिक का नाम सामने आ रहा है।
प्रतिमा भौमिक त्रिपुरा की अगली मुख्यमंत्री बन सकती हैं। राज्य में पार्टी विधायक दल का नेता चुनने के लिए भेजे जाने वाले सेंट्रल सुपरवाइजर से टॉप लीडरशीप ने उनके नाम पर रायशुमारी के लिए कहा है। यदि भौमिक मुख्यमंत्री बनती हैं, तो वे उत्तर-पूर्वी राज्यों में पहली महिला मुख्यमंत्री बनेंगी।
विधायल दल की मीटिंग में रखा जाएगा प्रस्ताव
सूत्रों के मुताबिक होली से पहले ही दो सेंट्रल सुपरवाइजर त्रिपुरा भेजे जाएंगे। रायशुमारी पॉजिटिव रहने के बाद विधायक दल के नेता के रूप में भौमिक का नाम मुख्यमंत्री माणिक साह प्रस्तावित करेंगे। प्रतिमा मोदी सरकार में सामाजिक न्याय और अधिकारिता राज्य मंत्री है।
पार्टी ने उन्हें त्रिपुरा के धनपुर विधानसभा सीट से प्रत्याशी बनाया था। इस सीट पर वह 3500 वोट से जीती हैं। इस सीट से पूर्व मुख्यमंत्री माणिक साहा पांच बार विधायक चुने गए थे। PM मोदी महिला वोटरों को अपनी जीत का मुख्य सूत्रधार मानते हैं। इसका जिक्र उन्होंने कई भाषणों में किया है।
फिलहाल, भाजपा शासित राज्यों में एक भी महिला मुख्यमंत्री नहीं है। राजस्थान में अभी वसुंधरा राजे सिंधिया को मुख्यमंत्री चेहरा घोषित नहीं किया गया है।
नॉर्थ ईस्ट में पहली महिला मुख्यमंत्री
भाजपा सूत्रों का मानना है कि त्रिपुरा का CM कौन होगा, ये फैसला दिल्ली से पार्लियामेंट्री बोर्ड करेगा, लेकिन मामला चूंकि नॉर्थ ईस्ट और त्रिपुरा से जुड़ा है, इसलिए असम के मुख्यमंत्री हिमंत बिस्वा सरमा इसके महत्वपूर्ण किरदार हो सकते हैं।
पार्टी सूत्रों के मुताबिक, आगामी लोकसभा चुनाव के मद्देनजर भाजपा महिला वोटर्स को आकर्षित करने के लिए प्रतिमा भौमिक को सामने रख महिला कार्ड खेल सकती है। अगर ऐसा होता है तो प्रतिमा भौमिक त्रिपुरा समेत पूरे नॉर्थ ईस्ट से बनने वाली पहली महिला मुख्यमंत्री बन जाएंगी।
महिलाएं हैं BJP की साइलेंट वोटर'
भाजपा नेताओं ने संकेत दिया है कि 2024 के आम चुनाव में महिलाओं तक पहुंचने के लिए और अधिक योजनाएं शुरू की जाएंगी। 76वें स्वतंत्रता दिवस के मौके पर लाल किले की प्रचारी से PM मोदी ने महिलाओं के उत्थान और विकास पर खूब जोर दिया था। उन्होंने पार्टी नेताओं को कहा था कि महिलाएं ही भाजपा की साइलेंट वोटर हैं।
इससे पहले 2022 में उत्तर प्रदेश विधानसभा चुनाव और 2020 में बिहार विधानसभा चुनाव में भाजपा ने अपनी जीत का क्रेडिट महिला वोटर्स को दिया था।
त्रिपुरा में 86.10% मतदान, यह पिछले चुनाव से 4% कम
त्रिपुरा में विधानसभा चुनाव में 16 फरवरी को 60 सीटों पर 86.10% मतदान हुआ। यह पिछले चुनाव से 4% कम रहा। 2018 में त्रिपुरा में 59 सीटों पर 90% मतदान हुआ था। बीजेपी 35 सीटें जीतकर सबसे बड़ी पार्टी बनकर उभरी थी। इसके साथ ही भाजपा ने लेफ्ट के 25 साल के गढ़ को ध्वस्त कर दिया था। पिछले चुनाव में जीत के बाद पार्टी ने बिप्लब देव को CM बनाया था, लेकिन मई 2022 में माणिक साहा को मुख्यमंत्री बनाया गया। पार्टी ने साहा ​​​​​​के नेतृत्व में चुनाव लड़ा था।
2023 के चुनाव में भाजपा ने सभी 60, लेफ्ट-कांग्रेस के गठबंधन ने (क्रमश: 47 और 13 सीटों) पर चुनाव लड़ा। टिपरा मोथा पार्टी ने 42 सीटों पर चुनाव लड़ा। इस तरह राज्य में त्रिकोणीय मुकाबला की उम्मीद है। 2018 के चुनाव में भाजपा को 35, सीपीआईएम को 16 और IPFT को 7 सीटें मिली थीं। भाजपा ने सरकार बनाई थी। पूरी खबर यहां पढ़ें...